Դոնիել Մալեն

**Դոնիել Մալեն** (; ), հոլանդացի ֆուտբոլիստ, Դորտմունդի «Բորուսիայի» և Նիդերլանդների հավաքականի հարձակվող։ 2020 թվականի Եվրոպայի առաջնության մասնակից։

## Ակումբային կարիերա

thumb|190px|left|Մալենը՝ Նիդերլանդների պատանեկան հավաքականի կազմում
Մալենը մայրաքաղաքի «Այաքս» ակումբի սան է։ 2015 թվականին նրա նկատմամբ հետաքրքրություն էին ցուցաբերում անգլիական «Մանչեսթեր Յունայթեդն» ու «Չելսին», սակայն Դոնիելը ընտրեց Լոնդոնի «Արսենալը», քանի որ նրա կուռքերն էին Դենիս Բերգկամպը և Թիերի Անրին, ովքեր հանդես էին գալիս «զինագործների» կազմում։ Անգլիայում նա հանդես է եկել ակումբի պատանեկան թիմերում և նույնիսկ մի քանի անգամ հայտնվել է առաջնության խաղերի հայտացուցակում, սակայն խաղադաշտ դուրս չի եկել։ 2017 թվականի ամռանը Մալենը վերադարձել է հայրենիք՝ պայմանագիր կնքելով ՊՍՎ-ի հետ։ Խաղային պրակտիկա ստանալու համար Դոնիելը սկսեց հանդես գալ «դուբլերի» թիմում։ Սեպտեմբերի 8-ին «Էյնդհովենի» դեմ խաղում նա իր նորամուտը նշեց Էրստեդիվիզիում։ 2018 թվականի սկզբին Մալենն ընդգրկվել է հիմնական թիմի հայտացուցակում։  Փետրվարի 3-ին «Զվոլեի» դեմ խաղում նա իր նորամուտը նշեց Էրեդիվիզիում՝ երկրորդ խաղակեսում փոխարինելով Լյուկ դե Յոնգին։ Իր դեբյուտային մրցաշրջանում Մալենը դարձել Է Նիդեռլանդների չեմպիոն։ 2019 թվականի սեպտեմբերի 14-ին «Վիտեսի» դեմ խաղում Դոնիելը «պենտա-տրիկ» է արել։

2021 թվականի հուլիսի 27-ին Մալենը տեղափոխվեց Դորտմունդի «Բորուսիա»՝ կնքելով պայմանագիր մինչև 2026 թվականը։ Օգոստոսի 14-ին Ֆրանկֆուրտի «Այնտրախտի» դեմ խաղում նա նորամուտը նշեց Բունդեսլիգայում։ Սեպտեմբերի 28-ին Լիսաբոնի «Սպորտինգի» դեմ Չեմպիոնների լիգայի խաղում Դոնիելը խփեց իր առաջին գոլը «Բորուսիայի» կազմում։ Պատասխան խաղում նա կրկին աչքի է ընկել, պատասխան խաղում նա կրկին աչքի է ընկել, ինչպես նաև խաղարկության շրջանակներում գրավել է թուրքական «Բեշիկթաշի» դարպասը։ Շոտլանդական «Ռեյնջերսի» դեմ Եվրոպայի լիգայի 2021/2022 խաղարկությունում Մալենը գոլի հեղինակ է դարձել։

2024 թվականի Չեմպիոնների լիգայի ՊՍՎ-ի դեմ խաղում նա դարձել է գոլի հեղինակ։

## Միջազգային կարիերա
2015 թվականին Նիդերլանդների պատանեկան հավաքականի կազմում Մալենը Բուլղարիայում մասնակցել է Եվրոպայի պատանեկան առաջնությանը։ Մրցաշարում Նա մասնակցել է Իռլանդիայի, Անգլիայի և Իտալիայի թիմերի դեմ խաղերին։

2016 թվականին Մալենը երկրորդ անգամ է մասնակցել Ադրբեջանում կայացած Եվրոպայի պատանեկան առաջնությանը։ Մրցաշարում նա մասնակցել է Իսպանիայի, Իտալիայի, Սերբիայի, Շվեդիայի և Պորտուգալիայի հավաքականների դեմ խաղերին։

2019 թվականի սեպտեմբերի 6-ին Գերմանիայի հավաքականի դեմ Եվրոպայի 2020 թվականի առաջնության ընտրական խաղում Մալենը նորամուտը նշեց Հոլանդիայի հավաքականի կազմում։ Այդ նույն խաղում նա խփեց իր նորամուտի գոլը ազգային թիմի կազմում։

2021 թվականին Մալենը մասնակցել է Եվրոպայի 2020 թվականի առաջնությանը։ Մրցաշարում նա մասնակցել Է Ուկրաինայի, Ավստրիայի, Հյուսիսային Մակեդոնիայի և Չեխիայի հավաքականների դեմ խաղերին։

### Գոլեր Նիդերլանդների հավաքականում

## Ձեռքբերումներ
**[[ՊՍՎ Էյնդհովեն|ՊՍՎ]]**
* Էրեդիվիզիի հաղթող՝ 2017/18

## Վիճակագրություն
: *2024 թվականի մայիսի 18-ի դրությամբ*

## Ծանոթագրություններ

 
Կատեգորիա:Այաքսի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ